c: text/html

text:
Recientemente Grand Master Chaco Jose Cornelio di Noord Taekwondo Center a ricibi e grato noticia cu el a wordo nombra como Director di Hall of Fame pa e area di e Region di Caribe.
Dia 18 di October 2013 Grand Master Chaco Jose Cornelio a wordo reconoci na Hall of Fame y pais Aruba ta conta cu dos Taekwondista den Hall of Fame, kendenan ta Grand Master Chaco Jose Cornelio y Master Alberto Klabér di Brazil Taekwondo Stichting.
Cu e nombracion aki di Grand Master Chaco Jose Cornelio ta bay dirigi e Region di Caribe pa e selecta e personahenan cu mas a destaca, traha of cu funcionnan importante den e mundo di Taekwondo pa despues presenta e lista di e candidatonan pa asina nombra tur esnan scogi pa e siguiente encuentro di Hall of Fame.
Noord Taekwondo Center y e pueblo di Aruba ta orguyoso cu e nombracion aki di Grand Master Chaco Jose Cornelio.

robotstxt: allowed

filter: keep


text:
Caso di supuesto medico Venezolano acusa di causa morto di persona na Aruba, posponi te cu Juli
ORANJESTAD (AAN): E Venezolano Jose G.G.R a presenta dilanti di huez na corte di husticia Diabierna, pa motibo cu el a worde acusa entre otro di causa morto di e hoben di fam Pieters riba 21 di December 2011. E acusacion oficial ta bisa:
J.R ta worde acusa di intencionalmente causa morto di un persona riba 21 di December 2011, door di dune y/of lague tuma un of mas substancia y/of remedi (esta, Madonil pa medio di un of mas injeccion, gel likido di e marca BioFill pa medio di un of mas injeccion, un of mas pildo di antibiotica di e marca Ampicilina di 500 miligram), a consecuencia di cual e persona a fayece.
G.R. ta worde acusa tambe di, den e periodo di 10 di October 2011 te 21 di December 2011 y cu e meta di saca probecho y door di tuma nomber y/of calidad falso y/of door di mañanan y/of un net di mentiranan, a hiba personanan pa pag’e entre 450 pa 1600 Florin, esta, 1 y/of 6 persona of mas pa injeccionnan den cara, 1 y/of 7 persona of mas pa injeccionnan den bil y 1 y/of 3 persona of mas pa sigui curso.
G.R. a haci esaki door di, na un manera intencionalmente falso y/of fraudulento y/of cu astucia, presenta su mes na varios conversacion como medico y/of medico estetico y/of ciruhano estetico y/of ciruhano plastico y/of un profesional medico riba tereno estetico/plastico, y/of a convence e personanan cu e, despues di pago, como dokter por duna nan tratamentonan estetico/cirurgico/plastico, incluso embeyecimento di cara y curpa y/of cursonan, despues di cual el a haci e tratamentonan aki y/of a duna e cursonan, mientras cu e no ta medico, ni medico estetico, ni ciruhano estetico, ni ciruhano plastico, ni profesional medico riba tereno estetico/plastico, no ta registra tampoco como dokter, ciruhano of profesional medico na Aruba y no tabatin mag di haci ningun di e tratamentonan aki na Aruba.
Banda di esaki G.R. ta worde acusa di, den e periodo di 10 di October 2011 pa 21 di December 2011, a saca certificadonan falso na nomber di un y/of tres personanan door di menciona cu e ta dokter y/of ciruhano y/of profesional medico, mientras cu e no ta registra como tal na Aruba.
Fiscal a pidi huez pa pospone tratamento di e caso, mirando cu falta bastante investigacion pa tuma lugar ainda.
Entre otro NFI di Hulanda ta haciendo cierto investigacionnan ainda, relaciona cu causa di morto di e persona.
Fiscal a indica tambe cu O.M a pidi informacion di Jose G.R. for di Venezuela.
El a pidi pa e caso worde posponi te cu dia 13 di Juli.
J.R den corte a pidi huez si e por haya e 600 dollar cu a worde confisca di dje, pasobra e no tin hende na Aruba ni placa.
Fiscal a bisa cu como cu el a worde acusa entre otro di obtene placa na un manera ilegal, e no ta haya cu e mester haya e placa aki back.
Huez tabata di acuerdo cu fiscal y e caso a worde posponi te cu Juli.
Mama di e victima tabata presente na corte tambe y no por a contene su lagrimanan di tristeza, pa perdida di su yiu stima.


text:
Kico ta un un doño di trabao y pakico e mester inscribi na SVb?
Un doño di trabao por ta un persona of un entidad huridico cu ta estableci na Aruba y cu tin un trahado of mas den servicio cu ta trahando na Aruba of pafo di Aruba. E doño di trabao ta sigura e trahado(nan) medio su contribucion na e fondonan di seguronan di malesa y accident. Tambe e ta contribui na e fondonan di cesantia, pensioen di biehes y pensioen di viudo y huerfano.
Ki ora mester inscribi un compania na SVb?
Un doño di trabao ta obliga pa inscribi su compania na SVb na momento cu e tuma un of mas trahado den servicio.
Ki ora e doño di trabao mester contribui na e fondonan di seguronan social?
Ley ta stipula cu e doño di trabao mester contribui prima di seguronan social desde cu a tuma un of mas trahado den servicio. Den caso cu e doño di trabao a inscribi despues di a tuma trahado den servicio, e obligacion ta keda pa contribui na e fondonan desde e fecha cu a tuma un trahado of mas den servicio, y no desde e fecha di inscripcion.
Na unda e doño di trabao por inscribi su compania?
Tur (cambio di) inscripcion ta wordo haci na e departamento di Premieheffing, situa na:
- SVb Oficina principal, segundo piso, Caya Punta Brabo 19, Eagle, Aruba.
- SVb Oficina San Nicolas, Bernardstraat 67 C, San Nicolas, Aruba.
Inscripcion haci pa un otro persona en bes di propietario of director
Si e inscripcion ta wordo haci pa un otro persona cual no ta e director of propietario di e compania, e persona aki mester presenta cu un carta di autorisacion firma pa e director of propietario di e compania. Tambe e persona mester entrega un copia di e paspoort, rijbewijs of cedula valido di e director of propietario di e compania. Tambe mester presenta cu documentonan rekiri y un lista di tur trahado den servicio, manera specifica akibao.
Documentonan rekiri pa inscribi un Eenmanszaak:
- Uittreksel di Kamer van Koophandel (documento original).
- Nomber di banco y e number di cuenta (documento original).
- Formulier Bedrijfsgegevens.
- Un lista di tur trahado den servicio (manera specifica mas abao).
- Un copia di ID valido (paspoort, rijbewijs of cedula) di tur trahado den servicio.
Documentonan rekiri pa inscribi un N.V. of Stichting:
- Statuut di e N.V. (documento original).
- Uittreksel di Kamer van Koophandel (documento original).
- Nomber di banco y e number di cuenta (documento original).
- Beschikking di Ministerio di Finansas y Asunto Economico tocante e permiso di establecimento.
- Formulier Bedrijfsgegevens.
- Registro di Accionnan (documento original).
- Un lista di tur trahado den servicio (manera specifica mas abao).
- Un copia di ID valido (paspoort, rijbewijs of cedula) di tur trahado den servicio.
Lista di tur trahado den servicio
Tambe ta entrega e lista di tur trahado den servicio cu nan siguiente informacion:
- Nomber y fam completo.
- Number di identificacion y fecha di nacimento.
- Adres.
- Estado civil.
- Profesion y funcion.
- Salario pa dia.
- Dato pa cu a dentra den servicio.
- Number di telefon.
E lista di tur trahado den servicio ta keda firma pa un persona autorisa, acompaña pa e fecha di firmamento.
Inscripcion pa trahado
Despues di e procesamento di e inscripcion e doño di trabao ta ricibi un prueba en escrito cu e ta inscribi na SVb. Tambe e lo ricibi e formularionan di inscripcion pa e trahadonan, cualnan ta presenta na SVb pa inscribi nan mes. Entrante prome di juli 2016 e doño di trabao ta obliga pa duna e trahado e oportunidad pa inscribi su mes na SVb prome cu e cuminsa traha, of e mester inscribi riba e prome dia di trabao, durante ora di trabao.
Ora un trahado drenta den servicio di un doño di trabao, e doño di trabao mester notifica SVb di esaki en escrito. Tambe e doño di trabao mester yena e formulario di inscripcion pa e trahado, pa e por pasa cerca SVb pa haci su inscripcion. Un trahado nobo ta inscribi na SVb personalmente, ademas e doño di trabao ta cuminsa paga prima pa e trahado nobo desde e fecha cu ela drenta den servicio.
Con e trahado por haci su inscripcion?
Pa ley tur trahado tin e obligacion di inscribi su mes na SVb pa ta sigura pa e seguronan social. Pa por inscribi na SVb e trahado mester presenta personalmente na SVb cu e siguiente documentonan:
- Un cedula, paspoort of rijbewijs valido.
- E formulario di inscripcion, yena y firma pa e doño di trabao. E formulario di inscripcion ta obtenibel na e doño di trabao.
Cambionan den situacion laboral
Ora tin cambionan den situacion di un trahado e doño di trabao mester notifica SVb di esaki. Esaki ta conta pa entre otro:
- Na momento cu un trahado nobo drenta den servicio.
- Na momento cu tin un cambio di e estado civil di e trahado.
- Na momento cu tin un aumento di salario di e trahado.
- Na momento cu tin un cambio di adres di e trahado.
- Na momento cu tin un cambio di funcion di e trahado.
- Na momento cu un trahado sali for di servicio.
Doño di trabao cu no ta inscribi of coopera cu SVb
For di momento cu un trahado drenta den servicio di un doño di trabao, e doño di trabao tin e obligacion di coopera cu e trahado pa e ta sigura pa e seguronan di SVb. E obligacion pa ta sigura no ta depende di periodo di prueba, duracion di e trabao ni di e cantidad di oranan di trabao (part-time).
Terminacion di seguro
E trahado su derecho riba beneficionan ta termina na momento cu e trahado no ta den servicio mas. E trahado por notifica SVb di esaki personalmente of e doño di trabao por haci esaki por escrito. E doño di trabao debe e primanan pa e trahado te cu e fecha cu e trahado a sali for di servicio.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of medio e formulario aki.


text:
Koningin Emmabrug
Koningin Emmabrug (tambe konosi komo swinging old lady of pontjesbrug) ta un brug di ponton uniko ku ta konekta e dos partinan di Willemstad, Punda i Otrobanda, ku otro. Na momentu ku un boto of un bapor mester drenta haf, e brug ta habri. Emmabrug wordu traha den anja 1888 i a wordu renova kompletamente den anja 1939. Den e periodo di anja 2005 pa 2006 en brug a bolbe wordu renova. E pontonnan ta uniko kos ku a keda original na e brug nobo. E brug a hanja un apariensia nobo, entre otro a kita e aseranan pa asina peatonnan por kana mas fasil riba e brug.
Pa dia 15.000 peaton ta hasi uso di e brug aki. E brug ta nombra na Reina Emma For di 1975 brug ta habri solamente pa peaton. Despues di e dia ei autonan mester a hasi uso di Koningin Julianabrug.


text:
Jaburibari – Diaranson atardi ambulance y polis a bay un adres na Jaburibari, e caminda cu ta bay pa e tanki.
Homber a usa hoverboard y ta cay herida su mes
Informacion a drenta cu un homber lo a cay di dak y lo a haya golpi serio na cabes y ta sangrando.
Ambulance tawata esun prome pa a yega y algun minuut despues polis.
Polis a haya ambulance papiando cu e persona, a resulta cu e cabayero no a cay for di dak pero for di un hoverboard y a dal su cabes.
Ambulance a hibe hospitaal pa nan controle.


text:
Balashi Diabierna atardi pa mas o menos 3:45 melding lo a drenta cu for di Casa Cuna nan lo a wak un avioneta baha of cay, esaki lo mester a sucede segun nan patras di nan edificio, direccion The Palm Island. Mes ora a bati alarma y asina tur instancianan ...Read More »
Atraco arma ariba cabayero di edad na CMB Noord
Noord Diahuebs atardi algo prome cu 6’or polis ta wordo manda cu urgencia na CMB Noord, pa un persona cu a wordo atraca. Patruya mes ora a bay cu urgencia, na yegada parti pa zuid di e banco esta unda e entrada ta nan ta combersa cu e victima. E ...Read More »
Homber ta huy for di recherche na Calabas, mes ora a pidi refuerso
Calabas Diahuebs mainta recherche di ta pidi pa refuerso na Calabas, esaki ta relaciona cu un persona cu nan tabata busca a huy pa nan. Segun un habitante, polis lo a los tiro. E cabayero cu ta un conoci di nan, lo a drenta e mondi, esaki tabata mas o ...Read More »
Verpleegkundige aparentemente infecta cu TBC, laborando na Dr Horacio E. Oduber Hospitaal
Eagle Durante weekend informacion a cuminsa circula di un situacion serio cu a presenta na Dr Horacio E. Oduber Hospitaal. Cu un verpleegkundige probablemente lo ta infecta cu TBC, esta Tuberculosis. E enfermera/o ta basta tempo malo caba, te hasta a papia cu esaki lo por ta for di luna di ...Read More »
Dama ta kibra pia, despues cu ela wordo gedal pa un auto ariba L.g.Smith Boulevard
L.G.Smith Boulevard Diadomingo anochi algo prome cu 9:30 un dama jong ta wordo gedal pa un auto poco pabou di e Hong Kong ariba Boulevard. Asina varios jamada tabata keda drenta di un accidente serio na altura di Crown, caminda e persona lo ta ariba caminda. Ambulance tabata esun cu ...Read More »
Mas atraco..Atracadornan cu arma di candela, ta atraca tres dama den camber
Boegoeroei Diadomingo anochi un biaha mas Aruba ta haye cu un otro caso mas di atraco arma, esaki a sucede na Boegoeroei na Perle d’Or. E compleho di apartamento aki ta situa pa esnan cu no sa, tegen over di Save A Lot Supermarket, un caminda di tera bay aden. Vocero suplente ...Read More »
Chauffeur bou influencia a dal tres auto y despues basha cura abou, na Dakota
Dakota Diasabra anochi den careda di 9’or habitantenan di Rondweg na Dakota ta wordo sorprendi pa un zondido basta duro. Poco pariba di ex Kooyman, un Toyota Prado bayendo direccion pariba, ta kita na su man drechi. Esey a causa cu ela dal tres auto staciona ariba acera, pa despues ...Read More »
Persona a pone fin na su bida diasabra mainta
Noord Segun vocero policial suplente Sra Rasmijn ”Pa 9:20 am central di polis ta haya un jamada na unda ta bisa cu un hende homber lo mester a pone fin na su bida na un cas, bao palo na Noord. Ta asina cu na jegada di patrouille ta bin ...Read More »
Toyota Yaris horta pa atracadornan haya pabou di Springfield Supermarket
San Nicolas Diahuebs mainta algo prome cu 10:30 polis di San Nicolas ta wordo alerta, pa un Toyota cu a wordo horta door di dos atracador. Esaki tabata staciona den e parkeer plaats di Springfield. E atraco mes a sucede den careda di 4:40 marduga na San Nicolas, momento cu ...Read More »
Atraco arma ariba homber Hulandes Europeo na San Nicolas
San Nicolas Informashon haya for di Vocero suplente Sra Rasmijn ta indica cu ” Diahuebs marduga pa mas o menos 4:40 am patruya di polis ta topa cu un turista hende homber biniendo direcion di warda di polis san nicolaas. E a bisanan cu e la caba di wordo atraca ...Read More »


text:
Archivo di January, 2016
Homber turista a agredi dama taxista y joyride su auto
ORANJESTAD (AAN): Diabierna mey anochi riba Caya Ernesto Petronia un señora taxista tabatin un pasahero turista masculino den su auto.
Riba caminda e homber a maltrata e señora formalmente, golpi’e na su cara lagando e señora malamente herida.
E turista a drenta e señora su auto pasa auto riba e señora su pia y joyride esaki bay cun’e. Tabatin persona cu a mira e sucedido y raporta na polis di biaha.
Tres casonan sospechoso di Zika a resulta negativo
Maribel Tromp:
ORANJESTAD(AAN): Maribel Tromp di Departamento di Salubridad Publico, ta splica cu ainda Aruba no tin e malesa di Zika, pero ta bon pa nos tur ta riba un alerta. E virus di Zika mentras tanto a plama hopi liher den Caribe.
E ta sigui conta cu Corsou berdad ta experencia su caso importa mas of menos dos siman pasa y siman pasa nan a haya nan prome caso autochtono. Esey ta nfica cu transmision ta local. Esaki kiermen cu e virus ta circulando caba na Sangura cu tin na Corsou na e momentonan aki.
Na Aruba, te ainda nos no tin caso di Zika confirma, si a haya desde December pa awor aki un cantidad di caso sospechoso. Tur muestra cu tin a worde getest riba dengue, Chikungunya y a worde manda pa Zika na Hulanda y te ainda no tin confirmacion. E resultado di e tres casonan ta negativo. Ta en espera di un resultado di Hulanda pronto.
Minister de Meza a duna splicacion amplio na Parlamento riba e status di refineria
ORANJESTAD (AAN) – Den su presentacion den Parlamento Minister encarga cu Asuntonan di Energia ing. Mike de Meza a papia ampliamente riba dos topico cual ta e situacion di e refineria cu tin un interesado, esta Citgo, y exploracion di gas den awanan teritorial di Aruba.
Segun e mandatario a splica den 2015 e tabatin 3 of mas encuentro cu e comision di energia di Parlamento durante cual a entrega tur informacion disponibel riba e temanan menciona. For di september, despues di firma un MOU cu Valero, a cuminsa papia cu e compania interesa pa tuma e refineria over.
Cada biaha Parlamentario usa palabra malo lo bay kita placa di su salario
Un idea pa drecha Parlamento…
ORANJESTAD (AAN): Diabierna atardi durante Reunion di Parlamento, dado momento fraccion di MEP a protesta contra algo cu a socede den sala.
Lider di fraccion di MEP, a indica cu mientras cu Parlamentario Glenbert Croes tabata atende lista di pregunta cu Ministro Sevinger, dado momento e Ministro di Husticia, Dowers, sinta den e mesanan di Parlamentarionan, a dicidi na dirigi su mes na Glenbert y a yame pa sinberguenza.
Segun MEP, Dowers a haci esey siendo cu e ta un ‘huesped’ den sala, y insulta asina un Parlamentario di nan cu ta eyden haciendo su trabao.
Pues un biaha mas, e asunto di insulto y palabra malo den Sala di Parlamento a bin na discusion.
Habitante ta lucha cu ladron den Caya ing. Roland Lacle
ORANJESTAD(AAN):Un ladron a kere cu e por yega kibra bentana y drenta cas den Caya ing Roland Lacle.
Aki el a faya pasobra el a topa cu e doño di cas cu a sali na defensa di su propiedad. Polis a worde yama cu urgencia na e lugar pasobra e lo tin e ladron wanta.
Zika a bira un malesa regional cu a extende pa otro pais pafo di nos region
Dr. Wilmer Salazar:
ORANJESTAD(AAN): Den prensa, Zika a bira un malesa regional, no solamente Latino America y Caribe, pero ta extendiendo na otro paisnan, pafo di nos region, segun dokter Wilmer Salazar di Departamento di Salud Publico.. Loke por bisa di Zika cu ta un virus cu ta transmiti door di un sangura cu ta Aedis Aegypti, e mesun sangura transmisor di Dengue y Chikungunya.
Zika ta famia di Dengue, pero e tin un particularidad, cu ta un virus neurotropico. Esey kiermen cu e ta gusta biba, reproduci, invadi, infeca e celnan nervioso, entre otro celnan di cerebro. Pesey tin evidencia cu e lo por ta relaciona cu e casonan di Microcefalia cu a worde notifica na Brasil y cu e lo por extende na otro paisnan.
Departamento di Engineering na Ritz-Carlton a gana un tremendo premio
ORANJESTAD (AAN): Recientemente e Director di departamento di Engineering na The Ritz-Carlton, Aruba esta Jose (JC) Silveira a biaha pa New Orleans pa otorgamento di “2015 GITB Award” durante di un recepcion na Marriott New Orleans.
Un total di 261 hotel cu ta cai bou di e cadena di Marriott Hotels a participa pa e premio aki y The Ritz-Carlton, Aruba a sali na e di 2 lugar cu 1135 punto, faltando solamente 2 punto pa por a gana San Diego, Marriott Marquis, cu a gana e prome premio cu 1137 punto.
Cuidador di preso sentencia na cinco aña di prison
durante 7 aña el a abusa di su yiu muher menor di edad
ORANJESTAD (AAN): E homber S., kende ta worde acusa cu entre 30 Augustus 2008 te cu 29 September 2015 e tabata haci actonan inmoral y hasta tene relacion sexual cu yiu muher menor di edad, ayera mainta a tende Hues bisa cu e ta worde condena na 5 aña di prison. Hues a confirma e exigencia di Fiscal, kende a condena totalmente loke S. a haci.
ABUSA DI SU PROPIO YIU:
Dia 8 di Januari 2016, tratamento di e caso a tuma lugar y Hues a puntra S., ta con e por a haci algo asina. Segun S., e tabata haya emocion cu e no por a controla. El a bisa Hues cu despues di algun aña el a bisa su yiu cu e sa cu el a haci malo y pa stop pero despues el a bolbe cuminsa cu su yiu y cos a bay mas leu te cu el a tene relacion sexual cun’e.
Taxistanan ta pidi husticia y prohibi e turista bandona Aruba
Taxista femenino maltrata door di turista interna den Cuido Intensivo
ORANJESTAD (AAN) – Taxistanan ta traha den un situacion hopi peligroso, mas ainda e taxistanan femenino. Continuamente nan ta victima of otro actonan di violencia. Despues cu na final di aña pasa un taxista a ricibi un bala for di un arma di candela, e siman aki un turista a agredi un taxista femenino. El a maltrata e muhe severamente.
E taxista ta interna den dr. Horacio Oduber Hospitaal. Un grupo di taxista a reuni y a expresa cu nan a keda den shock ora cu nan a tende loke cu a pasa cu nan colega. Un colega femenino cu a worde maltrata door di un turista, cu ta algoi “inaceptabel”. Nan ta pidi husticia y Ministerio Publico tuma e caso aki hopi na serio.
Segun atracador , alcohol y droga el a pone comete atraconan arma
ORANJESTAD (AAN): E casonan penal di atraco arma cu Ministerio Publico a cuminsa contra e homber J.A. a cuminsa worde trata pero na dado momento Hues a dicidi di para esaki. Motibo pa esaki tabata cu un di e victimanan di atraco arma, no a worde invita pa ta presente den Corte, siendo cu el a expresa di kier ta presente.
ACUSACIONNAN:
E acusacionnan cu Fiscal a presenta contra J.A. ta cu riba 11 di Juli 2015, e hunto cu otronan a haci dos atraco arma. Un ta riba un dama cu tabata para banda di un misa. E otro ta riba un homber di Bonaire cu tabata na Aruba como turista y nan a atak’e na Lighthouse.
Minister Paul Croes a logra keda den e cuadro financiero pa medio di maneho
ORANJESTAD(AAN): E maneho “Ban traha” introduci pa Minister Paul Croes, unda cu ta motiva y asisti personanan cu ta ricibi bijstand pa integra of reintegra riba e mercado laboral a duna su frutonan. A logra saca 360 persona for di e sistema di bijstand y asina e “pot” aki a conoce un reduccion di 3 miyon Florin.
Den un tempo relativamente cortico a logra baha e cantidad di persona cu ta ricibi bijstand fro di 2910 pa rond di 2550, segun e mandatario ta splica. Como e minister encarga cu asuntonan social, labor y hubentud, e ta satisfecho cu asina a logra pa medio di maneho pa reduci gastonan di su ministerio pa cu bijstand y tin awo tres miyon Florin mas cu por worde inverti den otro cosnan pa maneho social.
Presupuesto di Enseñansa 2016 ta esun mas grandi den nos historia cu 270 miyon Florin
Analisis Financiero ta conclui:
ORANJESTAD (AAN): Den preparacion pa tratamento di presupuesto 2016 den Parlamento di Aruba, Ministerio di enseñansa cohuntamente cu Directie Financiën a conduci un analisis di presupuesto y resultado di presupuesto pa e cartera di enseñansa.
A constata cu tanto presupuesto y e “realisatie” a aumenta substancialmente den e ultimo 5 aña (2010 – 2015), cada aña conosiendo un crecemento na fondonan publico cu ta destina pa enseñansa na Aruba, un total di Afl. 28 miyon den e ultimo 5 aña.
Pa e presupuesto di 2016, e area di enseñansa a conoce presupuesto di alredador di Afl. 270 miyon, cu ta e presupuesto di mas grandi cu Aruba conoce. Esaki ta conta tambe cu un aumento di Afl. 5,7 miyon. E area di enseñansa cu conose aumentonan ta den postnan relaciona cu gastonan di personeel, aumento di subsidie, materialnan pa school, seguridad y expansion di schoolnan manera Colegio San Nicolas y SPO.
Minister Arthur Dowers no tabata na altura di caso den Corte di bufete di abogado
ORANJESTAD (AAN): Relaciona c’un decision di Corte di Husticia riba un demanda di un oficina di abogado Croes-Wever-Tjong, Minister di Husticia Arthur Dowers a mustra cu su persona no tabata na altura di e caso aki y cu su persona tambe a keda sorprendi pa e publicacion aki.
“Mi ta spera cu bin claridad riba e asunto aki pasobra pa mi persona e caso aki tambe ta un sorpresa y mi no tabata na altura di e e casi aki pero mi a compronde cu ta Ministerio di Finansa mi a compronde ta hibando cu sosten di Direktie Wetgeving pa e proceso aki.
Loke mi a compronde ta cu e buffet di abogado aki y pa esey mi ta haya hopi strañoora cu sra Wever-Croes ta yama mi persona un criminal den Parlamento, e ta yama nos pa sinberguensa, mi ta puntra mi mes ta ki berguensa e persona aki tin cu over di e añanan cu nan tabata den gobierno, a cobra miyones di Florin for di Gobierno.
A wak auto blanco y direpiente a wak vlamnan di candela
ORANNESTAD (AAN): Diahuebs anochi Central di polis a instrui patruya di Santa Cruz pa nan bay mesora na Ayo 26 debi e cas ta na candela. Na yegada personal di brandweer tey caba ta atende e caso reporta.


text:
Recientemente un delegacion di S.V. RCA tabata na San Pedro Paviljoen na Playa pa honra Sr. Theo Bernabela c’un bishita.
Sr. Theo Bernabela durante su trayectorio como futbolista a forma parti di e oncena Tricolor pa hopi aña, ganando varios titulo campeon di Aruba.
Tambe Sr. Theo Bernabela a milita den e ekipo di RCA cu a logra e titulo di Copa Campeon Antiano na aña 1966. Presidente di SV RCA Sr. Ditto Acosta a haci entrega di e plakkaat cu e mensahe di gradicimento. Presente tambe tawata yui muhe di Theo, miembronan di honor di RCA Sr. Edwin Dirksz y Sr. John Merryweather, Vice Presidente S.V. RCA Sr. Albert Fowler, miembro di directiva Sr. Enrique Gomes y ex compañero di Theo den ekipo tricolor Sr. Cadochi Kock.